CELEX: C2007/269/28
Language: hu
Date: 2007-11-10 00:00:00
Title: C-371/06. sz. ügy: A Bíróság (hatodik tanács) 2007. szeptember 20-i ítélete (A Hoge Raad der Nederlanden – Hollandia előzetes döntéshozatal iránti kérelme) – Benetton Group SpA kontra G-Star International BV (Védjegyek – 89/104/EGK irányelv – A 3. cikk (1) bekezdése e) pontjának harmadik francia bekezdése és (3) bekezdése – Megjelölés – A terméknek lényeges értéket adó forma – Használat – Reklámkampány – Valamely formának a védjegybejelentés előtt megkülönböztetésre alkalmas megjelölésként való ismertsége folytán szerzett vonzereje)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/15
            
         A Bíróság (hatodik tanács) 2007. szeptember 20-i ítélete (A Hoge Raad der Nederlanden – Hollandia előzetes döntéshozatal iránti kérelme) – Benetton Group SpA kontra G-Star International BV
   (C-371/06. sz. ügy) (1)
   
   (Védjegyek - 89/104/EGK irányelv - A 3. cikk (1) bekezdése e) pontjának harmadik francia bekezdése és (3) bekezdése - Megjelölés - A terméknek lényeges értéket adó forma - Használat - Reklámkampány - Valamely formának a védjegybejelentés előtt megkülönböztetésre alkalmas megjelölésként való ismertsége folytán szerzett vonzereje)
   (2007/C 269/28)
   Az eljárás nyelve: holland
   A kérdést előterjesztő bíróság
   Hoge Raad der Nederlanden – Hollandia
   Az alapeljárás felei
   
      Felperes: Benetton Group SpA
   
      Alperes: G-Star International BV
   Tárgy
   Előzetes döntéshozatal iránti kérelem – Hoge Raad der Nederlanden – A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL L 40., 1989.2.11., 1. o., magyar nyelvű különkiadás 17. fejezet, 1. kötet, 92. o.) 3. cikke (1) bekezdése e) pontja harmadik francia bekezdésének értelmezése – Motoros vagy munkaruhák ismertető jegyeivel megkülönböztetésre alkalmas megjelölésként rendelkező, térdvédővel ellátott farmernadrág – Olyan formából álló megjelölés, amely az áru értékének a lényegét hordozza.
   Rendelkező rész
   A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv 3. cikke (1) bekezdése e) pontjának harmadik francia bekezdését úgy kell értelmezni, hogy az áru értékének a lényegét hordozó forma nem minősülhet védjegynek az irányelv 3. cikkének (3) bekezdése alapján, ha a védjegybejelentés előtt megkülönböztetésre alkalmas megjelölésként való ismertsége folytán – a szóban forgó áru egyedi jellemzőit bemutató reklámkampány során – szerzett vonzerőt.
   
      (1)  HL C 294., 2006.12.2.